Κρανίο με αναμμένο τσιγάρο

Το Κρανίο με αναμμένο τσιγάρο (ολλανδικά: (Schedel met een brandende sigaret) είναι ένα πρώιμο έργο του Βίνσεντ βαν Γκογκ. Η μικρή και χωρίς ημερομηνία ελαιογραφία που απεικονίζει έναν σκελετό με ένα τσιγάρο είναι μέρος της μόνιμης συλλογής του Μουσείου Βαν Γκογκ στο Άμστερνταμ. Αυτός ο περίεργος και κάπως μακάβριος μικρός πίνακας είναι αχρονολόγητος. Πιθανόν ζωγραφίστηκε το χειμώνα του 1885-86, κατά τη διάρκεια της παραμονής του Βαν Γκογκ στην Αμβέρσα... Το κρανίο με το τσιγάρο πιθανότατα προοριζόταν ως ένα είδος αστείου και πιθανότατα και ως ένα σχόλιο για την συντηρητική ακαδημαϊκή πρακτική. Ήταν πιθανότατα ζωγραφισμένο το χειμώνα του 1885-1886 ως ένα χιουμοριστικό σχόλιο για τις συντηρητικές ακαδημαϊκές πρακτικές  – πριν από τη μελέτη ζωντανών ανθρώπινων μοντέλων, η ακαδημαϊκή ρουτίνα περιλάμβανε μελέτες σκελετών, για να αναπτύξουν οι φοιτητές κατανόηση της ανθρώπινης ανατομίας - μια υπόθεση που βασίζεται στο γεγονός ότι ο Βαν Γκογκ που ήταν στην Αμβέρσα εκείνη τη στιγμή, παρακολούθησε μαθήματα στη Βασιλική Ακαδημία Καλών Τεχνών, μαθήματα που αργότερα είπε ότι ήταν βαρετά και δεν τον δίδαξαν τίποτα.

Ο Βαν Γκογκ χρησιμοποιεί σκελετούς και σε άλλη εργασία του από την περίοδο της Αμβέρσας, ένα σκίτσο του με τίτλο «Κρεμασμένος σκελετός και γάτα». Την περίοδο 1887-1888,  ο Βαν Γκογκ ζωγράφισε δύο πίνακες με κρανία, τα μόνα άλλα έργα του (εκτός από ένα σχέδιο από την ίδια περίοδο) που έχουν κρανία ως μοτίβο.

Το έργο έχει διαστάσεις 32 επί 24,5 εκατοστά (12,6 × 9,6 in). Θεωρείται vanitas ή memento mori, σε μια εποχή που η κατάσταση της uγείας του Βαν Γκογκ ήταν κακή. Μπορεί να επηρεάστηκε από τα έργα του Ολλανδού καλλιτέχνη του 17ου αιώνα Χέρκουλες Σέγκερς ή του Φελισιέν Ροπς, ενός Βέλγου σύγχρονου καλλιτέχνη του Βαν Γκογκ. Αν και συχνά εκλαμβάνεται ως κριτική σχετικά με το κάπνισμα, ο ίδιος ο Βαν Γκογκ ήταν δεινός καπνιστής και συνέχισε να καπνίζει μέχρι το θάνατό του το 1890.

Το 2008 ο πίνακας χρησιμοποιήθηκε από τον γραφίστα Chip Kidd για την πρώτη έκδοση του εξώφυλλου για το βιβλίο Όταν τυλίγεστε στις φλόγες, μια συλλογή δοκιμίων που γράφτηκε από τον Ντέιβιντ Σεντάρις. Ο Σεντάρις λέγεται ότι ήταν «γοητευμένος με τον πίνακα», αφού τον είδε ότι σε μια καρτ ποστάλ κατά τη διάρκεια ενός ταξιδιού του στο Άμστερνταμ. Τα γράμματα και ανέκδοτά του από άλλους καταγράφουν ότι ήρθε σε σύγκρουση με τους καθηγητές του στη ζωγραφική και το σχέδιο και περιφρονούσε τη συντηρητική ακαδημαϊκή πρακτική. Η φοίτησή του στην ακαδημία κράτησε μόνο εβδομάδες. Ένιωθε ότι δεν μάθαινε τίποτα και αργότερα χαρακτήρισε την ακαδημαϊκή εκπαίδευση «κολασμένα βαρετή». Λαμβάνοντας υπόψη αυτήν την προοπτική, το «Κρανίο με αναμμένο τσιγάρο» θα μπορούσε να διαβαστεί ως μια καυστική κριτική στο «κατεστημένο».

Ο πίνακας ήταν στην κατοχή του αδελφού του Βαν Γκογκ, Τεό βαν Γκογκ τη στιγμή του θανάτου του το 1891. Τον κληρονόμησε η χήρα του Τζοάνα βαν Γκογκ-Μπόνγκερ μέχρι τον θάνατό της το 1925 και στη συνέχεια  πέρασε στα χέρια του γιου τους, Βίνσεντ Ουίλεμ βαν Γκογκ μέχρι το 1962, όταν αποκτήθηκε από το Ίδρυμα Βαν Γκογκ. Βρισκόταν με τη μορφή δανείου στο Stedelijk Museum την περίοδο 1962-1973 και βρίσκεται με μορφή μόνιμου δανεισμού στο Μουσείο Βαν Γκογκ στο Άμστερνταμ από το 1973.Skull with Burning Cigarette, vggallery.com

Παραπομπές

Εξωτερικοί σύνδεσμοι

 Κρανίο με αναμμένο τσιγάρο, 1886 στο Μουσείο Βαν Γκογκ

Κατηγορία:Έργα ζωγραφικής του Βίνσεντ βαν Γκογκ